**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 205**

(protokols Nr. 7, 31. p.)

**Par finansiālu atbalstu dokumentālās filmas “Gaismas klusumā” izveidei**

Madonas novada pašvaldībā saņemts SIA “Gesta”iesniegums (reģistrēts Madonas novada pašvaldībā 14.04.2025 ar Nr. 2.1.3.1/25/1520) ar lūgumu finansiāli atbalstīt dokumentālās filmas “Gaismas klusumā” izveidi.

Filma "Gaismas klusumā" ir stāsts par holandiešu mākslinieku Pēteru Jansenu, kurš savu dzīvesvietu, iedvesmu radošai darbībai atradis Latvijā, Ērgļos, Madonas novadā. Filmas režisore ir Lauma Balode, producente – Marta Romanova-Jēkabsone. Filmas mērķis ir caur vizuāli izteiksmīgu un emocionāli smalku pieeju iemūžināt ne vien Pētera mākslas pasauli, bet arī Latvijas lauku reģiona ainavu, klusumu un gaismu, kas kļuvusi par mākslinieka radošās dzīves fonu.

Projekts ir daļēji uzfilmēts, filmēšana turpināsies Madonas novadā, Ērgļos. Filmas veidotāji uzskata, ka šis projekts nesīs pievienoto vērtību gan Latvijas kultūras ainavai, gan Madonas novada starptautiskai atpazīstamībai.

Filmas kopējās izmaksas ir EUR 21 750,00 (divdesmit viens tūkstotis septiņi simti piecdesmit *euro*, 00 centi), filmas veidotāji lūdz finansiālu atbalstu EUR 3700,00 (trīs tūkstoši septiņi simti *euro*, 00 centi) apmērā režisores, scenāristes, operatora, asistenta, montāžas režisora atalgojumiem, kā arī skaņas dizaina pēcapstrādes nodrošināšanai.

Noklausījusies informāciju, ņemot vērā 23.04.2025. Finanšu un attīstības komitejas atzinumu, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Atbalstīt SIA “Gesta” veidotās filmas “Gaismas klusumā” izveidi 1000,00 EUR apmērā. Finansējums paredzēts 2025. gada Madonas novada pašvaldības budžetā, tāmē 150105 “Kultūras pasākumi”.

Domes priekšsēdētājs A. Lungevičs

*A. Noviks 28378298*